《游碧照庵 其二》
宋代·陆长倩

平旦前驺出郡闉，松堤石磴自无尘。寒云明灭天开幕，霜草青红地展茵。

灵刹迥非劳世境，净庵常属悟空人。更怜万竹千杉色，不问严冬与早春。

作者简介：陆长倩，字才仲，侯官（今福建福州）人。仁宗嘉祐二年（一○五七）进士（《淳熙三山志》卷二六）。哲宗元祐三年（一○八八）以朝请郎知台州，四年替。今录诗三首。